Taj Mahal

Taj Mahal (bahasa Urdu: تاج محل, bahasa Hindi: ताज महल) yito mausoleum marmer moputi'o to biihu dutula Yamuna, Agra, Uttar Pradesh, India. Hudungu botiya bilongi to parenta lo Kaisar Mughal Shah Jahan, wala'o le Jahangir, lowali mausoleum ode dileliyo lonto Persia, ti Arjumand Banu Begum, meyalo hitanggula lo tawu ti Mumtaz-ul-Zamani meyalo ti Mumtaz Mahal. Kaisar Mughal Shah Jahan olo lobu-lobunga teeye. Taj Mahal maa lowali ilomata masahuru lo arsitektur Mughal.

Shah Jahan, kaisar lo Kekaisaran Mughal kaya da'a ngohilaya'o tutumuliyo hemomarenta kerajaan. To waaunu 1631, dile otoluliyo wawu taa otoli'angiyo da'a, lotutu lo wala'iyo buwa o-14 tanggula Gauhara Begum.
Makam botiya maa lowali pusat kompleks tanggala 17 hektare, woluwo bongu-bongu tihi wawu wisma potidungga lo tamu, dudutuliyo to taman molamahu.

Hudungu botiya yiresmi li Kaisar Shah Jahan tanggal 6 Pebruari 1643, mo'eela 12 taawunu ilopateya lo dileliyo ti Mumtaj Mahal.
Taj mahal yilapato bilonguliyo to taawunu 1648, dabo onggo woluwo kalaja tahapan uweewo na'o-na'o limo lo taawunu lapatiyo ma'o.
Kompleks Taj Mahal yilapato bilonguliyo nga'ammila to taawunu 1653.

Kompleks bangunan botiya lopohimbunguwo tradisi desain arsitektur Indo-Islam wawu Mughal. Kompleks botiya lopohuna konstruksi simetris wolo tililahepo bentuk wawu simbol. Mausoleum pilohutu lonto marmer moputi'o wawu botu semi mulia, hungayo meela pilopohunaliyo to bangunan uweewo to kompleks botiya, mohumayawa wolo bangunan era Mughal to masa boyito. Proyek konstruksi botiya kilalaja lo 20.000 pekerja wawu poddupa ta'u-ta'uwa olo arsitek lo istana, tanggula Ustad Ahmad Lahori.

Taj Mahal maa pilopotatapuliyo lowali "Situs Warisan Dunia UNESCO to taawunu 1983, karena maa lowali permata seni Islam to India wawu tala tuwalu lo ilomata uda'a warisan dunia. Huhungu botiya maa lowali humaya arsitektur Mughal wawu simbol sojara lo India. Taj Mahal maa lowali obyek wisata uda'a wawu mo'otariki to tawu sambe 5 juta lota timi'idu taawunu.

Taawunu 2007, Taj Mahal lowali juwara inisiatif 7 Keajaiban Dunia Baru. Taj Mahal wolo lingkunganliyo, merupakan Monumen Penting Nasional, u hekolola lo Survei Arkeologi India.

 Etimologi 
Tanggulo "Taj Mahal" asaliliyo lonto bahasa Urdu, wawu bungo lo bahasaliyo lonto bahasa Arabi wawu Persia. Tahe tāj mahall ma'analiyo "makuta" (tāj) "istana" (mahall). Abdul Hamid Lahori, to delomo bukuliyo Padshahnama 1636, loluladu Taj Mahal sebagai rauza-i munawwara (Perso-Arab: روضه منواره, rawdah-i munawwarah), ma'analiyo makam diterangi atau termasyhur.

 Arsitektur wawu desain 
Taj Mahal lopogabungiyo wawu lopolo'opo tradisi desain arsitektur Indo-Islam dan Mughal. Inspirasi ode bangunan botiya asaliliyo lonto bangunan Timurid wawu Mughal, wayitiyo olo Gur-e Amir to Samarkand (makam Timur, nenek moyang dinasti Mughal) wawu Makam Humayun to Delhi, lowali inspirasi lohutu taman taman Charbagh.

 Referensi 

Dalala:Asia